Ludmilla Issakova

Ludmilla Issakova (9. juuli 1924 Tallinn – 25. mai 2004 Tallinn) oli eesti ooperilaulja (metsosopran) ja laulupedagoog.

1944. aastal lõpetas ta Tallinna 6. Keskkooli ja 1955. aastal Tallinna Riikliku Konservatooriumi Aleksander Arderi lauluklassi.Eesti Entsüklopeedia. Issakova, Ludmilla

Aastatel 1945–1949 laulis ta Estonia teatri ooperikooris, 1949–1959 oli Estonia solist.Ludmilla Issakova (nekroloog). Sirp, 4.06.2004

Aastatel 1957–1973 oli ta Tallinna Muusikakooli lauluõpetaja. Aastatel 1967–2000 oli ta Tallinna Riikliku Konservatooriumi klassikalise laulu eriala õppejõud, seejuures aastatel 1972–1983 laulukateedri juhataja, 1982. aastast dotsent. 

Tema õpilaste hulgas on olnud Anu Kaal, Tiiu Levald, Marika Eensalu, Eve Tasa, Veera Taleš, Merle Jalakas, Eve Neem, Kai Parmas, Ülle Tundla, Mati Vaikmaa, Mart Laur, Ahti Männik jt.

Ta oli ka paljude kooride (segakoori Noorus, naiskoori Virvik, Tallinna Õpetajate Maja naiskoori, Eesti Koorijuhtide Naiskoori, Tallinna Üliõpilassegakoori ja segakoori Olevine, ERKI segakoori, Lasteekraani Muusikastuudio koori) hääleseadja.

Ta on maetud Tallinna Metsakalmistule.Kalmistute register HAUDI

Lavarolle
Mercedes – Georges Bizet' ooper "Carmen"
Olga – Pjotr Tšaikovski ooper "Jevgeni Onegin"
Fjodorovna – Modest Mussorgski ooper "Boriss Godunov"
Kontšakovna – Aleksandr Borodini ooper "Vürts Igor"

Tunnustus
1979 Eesti NSV teeneline kunstitegelane

Viited

Kategooria:Eesti ooperilauljad
Kategooria:Eesti muusikapedagoogid
Kategooria:Eesti NSV teenelised kunstitegelased
Kategooria:Eesti Muusika- ja Teatriakadeemia vilistlased
Kategooria:Eesti venelased
Kategooria:Metsakalmistule maetud
Kategooria:Sündinud 1924
Kategooria:Surnud 2004